CELEX: 62019CN0384
Language: el
Date: 2019-05-16 00:00:00
Title: Υπόθεση C-384/19: Προσφυγή της 16ης Μαΐου 2019 — Ευρωπαϊκή Επιτροπή κατά Βασιλείου της Ισπανίας

12.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 270/18
            
         
      Προσφυγή της 16ης Μαΐου 2019 — Ευρωπαϊκή Επιτροπή κατά Βασιλείου της Ισπανίας
      (Υπόθεση C-384/19)
      (2019/C 270/20)
      Γλώσσα διαδικασίας: η ισπανική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: E. Manhaeve και E. Sanfrutos Cano)
      
         Καθού: Βασίλειο της Ισπανίας
      
         Αιτήματα
      
      Η προσφεύγουσα ζητεί από το Δικαστήριο:
      
                  —
               
               
                  να αναγνωρίσει ότι το Βασίλειο της Ισπανίας παρέβη τις υποχρεώσεις που υπέχει από το άρθρο 7, παράγραφοι 1 και 5, και από το άρθρο 15, παράγραφος 1, της οδηγίας 2007/60/ΕΚ (1) όσον αφορά τις περιοχές λεκάνης απορροής ποταμών ES120 Γκραν Κανάρια· ES122 Φουερτεβεντούρα· ES123 Λανθαρότε· ES124 Τενερίφη· ES125 Λα Πάλμα· ES126 Λα Γκομέρα και ES127 Ελ Ιέρρο.
               
            
                  —
               
               
                  να αναγνωρίσει ότι το Βασίλειο της Ισπανίας παρέβη τις υποχρεώσεις που υπέχει από το άρθρο 10, παράγραφοι 1 και 2, της οδηγίας 2007/60/ΕΚ όσον αφορά τις περιοχές λεκάνης απορροής ποταμών ES120 Γκραν Κανάρια, ES122 Φουερτεβεντούρα και ES125 Λα Πάλμα.
               
            
                  —
               
               
                  Να καταδικάσει το Βασίλειο της Ισπανίας στα δικαστικά έξοδα.
               
            
         Ισχυρισμοί και κύρια επιχειρήματα
      
      Βάσει των πληροφοριών που παρασχέθηκαν από τις ισπανικές αρχές συνάγεται ότι η Ισπανία δεν κατήρτισε, συμπλήρωσε και δημοσίευσε, μέχρι τις 22 Δεκεμβρίου 2015, ημερομηνία που ορίζεται από την οδηγία, τα σχέδια διαχειρίσεως των κινδύνων πλημμύρας σε σχέση με τις περιοχές λεκάνης απορροής ποταμών ES120 Γκραν Κανάρια, ES122 Φουερτεβεντούρα, ES123 Λανθαρότε, ES124 Τενερίφη, ES125 Λα Πάλμα, ES126 Λα Γκομέρα και ES127 Ελ Ιέρρο. Η Επιτροπή δεν έλαβε ούτε αντίγραφο των σχεδίων αυτών, όπως απαιτεί το άρθρο 15, παράγραφος 1, της οδηγίας.
      Αφετέρου, στις τρεις περιοχές λεκάνης απορροής ποταμών –ES120 Γκραν Κανάρια· ES122 Φουερτεβεντούρα και ES125 Λα Πάλμα– το στάδιο της ενημερώσεως και της δημόσιας διαβουλεύσεως δεν έχει ακόμη πραγματοποιηθεί ή εν πάση περιπτώσει δεν έχει ολοκληρωθεί. Ως εκ τούτου, η Επιτροπή φρονεί ότι το Βασίλειο της Ισπανίας δεν εκπλήρωσε τις υποχρεώσεις που υπέχει από το άρθρο 10, παράγραφοι 1 και 2, της οδηγίας 2007/60/ΕΚ όσον αφορά αυτές τις τρείς περιοχές λεκάνης απορροής ποταμών.
      
         (1)  Οδηγία 2007/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2007, για την αξιολόγηση και τη διαχείριση των κινδύνων πλημμύρας (ΕΕ 2007, L 288, σ. 27).